
 Z A P I S N I K
13. sjednice Vijeća Mjesnog odbora „Janko Matko“ održane, 05. svibnja 2022.,

u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12
NAZOČNI ČLANOVI VIJEĆA:
1. Vesna Špiljar
2. Katarina Jurak

3. Nada Špoljarić
4. Ivan Jurak

5. Pavao Škoko Gavranović
Predsjedava Vesna Špiljar, predsjednica Vijeća.

Zapisnik vodi: Vesna Špiljar, predsjednica Vijeća.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.
Zapisnik sa 12. sjednice se jednoglasno prihvaća, uz ispravak u nazivu hrasta, nije „zupčastog“ neka ostane samo „hrasta“ prepuštamo odabir stručnjacima u Zrinjevcu

Na prijedlog predsjednice Vijeće jednoglasno utvrđuje

D N E V N I   R E D:

1. Korištenja prostora MO „Janko Matko“
2. Bukobran Držićeva
3. Ozelenjavanje javnih površina - sadnja stabala

4. Aktualna komunalna problematika

5. Razno: izvješća, pitanja i prijedlozi..
Ad 1.) Korištenja prostora MO „ Janko Matko“
Vijeće mjesnog odbora JM raspravlja o novim zahtjevima za korištenjem prostora JM, te donijelo zaključak da se stranci HDZ „Mile Budaka“ odobrava korištenje prostora MO JM u terminu srijeda od 8 do 10 sati. 

SDP će koristiti prostor u terminu koji mu je već prije dodijeljen prema rasporedu objavljenom na stranicama grada Zagreba:
ZAKLJUČAK

o korištenju prostora mjesne samouprave

Vijeće Mjesnog odbora „Janko Matko“ jednoglasno odobrava  korištenje prostora mjesne samouprave „Janko Matko“, F.H. Kiša 12 sljedećim korisnicima :

· CENTAR DO – ponedjeljkom i četvrtkom od 08:00 do 09:30 sati

· FENIX – ponedjeljkom i četvrtkom od 09:30 do 11:30 sati

· BM365 – ponedjeljkom od 20:00 do 22:00 sata

· ATELIER 9 – utorkom od 09:00 do 13:00 sati

· SDP – utorkom od 18:00 do 20:00 sati

· MLADEŽ HDZ – utorkom od 20:00 do 22:00 sati
· HDZ „Mile Budaka“ – srijedom od 8 do 10 sati
· MATICA UMIROVLJENIKA – srijedom od 16:00 do 18:00 sati

· STOLNOTENISKI KLUB RAKUNI – srijedom i petkom od 18:00 do 20:00 sati

· ZGJN I MOŽEMO –četvrtkom od 20:00 do 22:00

Ad 2.) Prijedlog zaključka i izvještaja o sudjelovanju na sastanku s tvrtkom „DARH“ o izgradnji bukobrana
Članovi Vijeća predsjednica Vesna Špiljar i podpredsjednik Ivan Jurak prisustvovali su sastanku koji je organizirala tvrtka „DARH“ iz Zagreba kako bi prezentirali projektno rješenje za izgradnju bukobrana na potezu od  zapadnog ulaza u Folnegovićevo naselje do Slavonske avenije (u privitku šaljem njihov zaključak i prezentaciju). 
Nakon provedene rasprave Vijeće MO „Janko Matko“  jednoglasno donosi sljedeći 

ZAKLJUČAK

O izgradnji bukobrana na potezu Držićeva
1. Vijeće Mjesnog odbora „Janko Matko“  nije suglasno s projektom izgradnje bukobrana, osobito s dijelom koji se navodi u prezentaciji, a to je betonski zid od 2-3 metra i iznad toga poliuretanska prozirna ograda, ukupne visine 5m uzduž cijele Držićeve koja pripada MO JM. Zaključak je proizašao od saznanja kako se taj projekt nudio MO JM i u prošlom mandatu 2019. i tada su ga vijećnici odbili. 

2. Vijeće predlaže da se izgradi bukobran kod petlje Držićeve na ulazu u Slavonsku do pothodnika kako bi zaštitio te objekte koji su puno bliže prometnici, a nemaju prirodnog okoliša (rastinje i drveće) koje bar djelomično štite od buke.
3. Vijeće rješenje za Držićevu vidi u dodatnom, gušćem ozelenjavanju prostora uz prometnicu kako bi prirodnim putem drveće štitilo od buke i čestica prašine koje dolaze s prometnice te predlaže da se uspostavi kontrola brzine na Držićevoj kako bi se umanjila buka u noćnim satima.
4. Vijeće smatra kako bi takav zid bez šire javne rasprave svih stanovnika Folnegovićevog naselja donio više štete nego koristi, getoizirao bi naselje te korist od takvog projekta u odnosu na štetu koji bi mogao proizvesti ne bi opravdala ulaganje. S obzirom da je trenutna vrijednost toga projekta oko 5800000 kuna koje će se sigurno uvećavati s obzirom na cijelu ekonomsku situaciju i porast cijena građevinskog materijala. Vijeće je odlučilo ne podržati projekt izgradnje bukobrana.

Ad 3.) Ozelenjavanje javnih površina - sadnja stabala
Z a k lj u č a k

          Ozelenjavanje javnih površina - sadnja stabala

Vijeće MO „Janko Matko“ jednoglasno donosi zaključak kako podržava ozelenjavanje javnih površina na području MO JM te će tablicu s prijedlozima sadnje drveća dostaviti naknadno.
· Ad 4.) Aktualna komunalna problematika

	
	Vijeće Mjesnog odbora „Janko Matko“ nije po toj točki raspravljalo niti donosilo nove zaključke
Ad 5.) Razno: izvješća, pitanja i prijedlozi
Vijeće Mjesnog odbora „Janko Matko“ nije po toj točki raspravljalo niti donosilo nove zaključke




Budući da više nije bilo pitanja i prijedloga predsjednica zaključuje da je ovime iscrpljen dnevni red i zaključuje sjednicu.

Sjednica dovršena u 19:20 sati.

Zagreb, 05 svibnja 2022. 

Zapisnik sastavila: 

_____________________
Vesna Špiljar
                 
                                                                                                                    Predsjednica 
 Vijeća Mjesnog odbora

                  „Janko Matko“
           Vesna Špiljar

